Държавен вестник, бр. 45, 2020 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  45
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-212
от 6 март 2020 г.
На основание чл. 39 във връзка с чл. 33, ал. 1 
от Закона за защитените територии (ЗЗТ) и пис­
мо на Дирекция на природен парк „Врачански 
Балкан“ (с вх. № 05-08-6392 от 9.10.2012 г. на Ми­
нистерството на околната среда и водите) с цел 
опазване на местообитания на видове прилепи 
от национална и европейска значимост: голям 
подковонос (Rhinolophus ferrumequinum), малък 
подковонос (Rhinolophus hipposideros), южен подко­
вонос (Rhinolophus euryale), голям нощник (Myotis 
myotis), остроух нощник (Myotis blythii), пещерен 
дългокрил (Miniopterus schreibersii), дългопръст 
нощник (Myotis capaccinii), както и видове безгръб­
начни животни, сред които и троглобионтното 
насекомо Beskovia bulgarica:
1. Обявявам защитена местност „Серапионова 
пещера“ в землището на с. Лютиброд, община 
Мездра, област Враца, с площ на наземната част 
2,21 дка и подземни части на пещерата.
2. Защитената местност „Серапионова пещера“ 
включва:
– части от поземлени имоти с идентификато­
ри 44745.78.3 (с площ 1,512 декара) и 44745.98.16 
(с площ 0,697 декара) съгласно кадастралната карта 
и кадастралните регистри (КККР) за землището 
на с. Лютиброд, ЕКАТТЕ 44745, община Мездра, 
област Враца, одобрени със Заповед № РД-18-1629 
от 19.09.2018 г. на изпълнителния директор на 
Агенцията по геодезия, картография и кадастър; 
защитената местност е с координати на точките 
на външната граница, представени в координатна 
система БГС 2005 (кадастрална) съгласно при­
ложението, представляващо неразделна част от 
настоящата заповед;
– подземните части на пещерата са с хори­
зонтални проекции, представени с координати 
в координатна система БГС 2005 (кадастрална) 
съгласно приложението, представляващо нераз­
делна част от настоящата заповед.
3. Входът на Серапионовата пещера, попадащ 
в границата на защитената местност, е с коорди­
нати: x 4775627.87 и y 346482.447 в координатна 
система БГС 2005 (кадастрална).
4. В границата на защитената местност се 
забранява:
4.1. строителство на нови пътища с трайна 
настилка, сгради и съоръжения, с изключение 
на поддръжка, ремонт и реконструкция на съ­
ществуващи съоръжения;
4.2. извеждане на сечи, с изключение на са­
нитарни;
4.3. отсичане на отделни стари дървета с 
хралупи и гнезда;
4.4. търсене, проучване и добив на подземни 
богатства;
4.5. изкопна и друга дейност, водеща до трайни 
промени на ландшафта;
4.6. внасяне на неприсъщи за района расти­
телни и животински видове;
4.7. употребата на инсектициди, пестициди и 
други химически средства;
4.8. изграждане на екопътеки и друг вид под­
стъпи, водещи до входа на пещерата;
4.9. влизане в пещерата в периода 1 ноември – 
1 април, с изключение на посещения с научна 
цел и мониторинг;
4.10. влизане в пещерата в периода 25 май – 
31 юли, с изключение на посещения с научна 
цел и мониторинг;
4.11. къртене, чупене, пробиване и разширяване 
на отвори в пещерата и скалните венци;
4.12. унищожаване, повреждане, пренасяне и 
изнасяне на елементи от пещерната структура 
(камъни и пещерни образувания), както и на 
палеонтоложки или археологически находки;
4.13. пренасяне и изнасяне на палеонтолож­
ки или археологически находки, с изключение 
при провеждането на регламентирани научни 
изследвания;
4.14. скално катерене, екипиране на кате­
рачески маршрути, включително поставяне на 
клинове чрез пробиване и лепене и други дей­
ности, свързани с използването на пещерата за 
спортни прояви;
4.15. всякакви дейности в пещерата и около 
входовете є, които могат да прекъснат и/или 
ограничат достъпа на прилепите в нея или да 
променят нейния микроклимат;
4.16. поставянето на надписи или знаци по 
стените, пода, тавана или входа на пещерата, с 
изключение за целите на картографирането;
4.17. палене на огън, опушване с дим, използ­
ване на пиротехнически, димни и огнени ефекти, 
както и използване на взрив в пещерата;
4.18. разкопаване и изнасяне на глина и гуано;
4.19. бивакуване на хора и организиране на 
подземни лагери;
4.20. провеждане на снимки на филмови 
продукции;
4.21. провеждане на масови мероприятия, 
включително колективни игри, сборове и др.;
4.22. изхвърляне на отпадъци и умрели жи­
вотни в пещерата;
4.23. използването на пещерата за осъществя­
ването на производствени и складови дейности.
5. След влизане в сила на настоящата заповед 
Регионалната инспекция по околната среда и 
водите (РИОСВ) – Враца, да предприеме необ­
ходимите действия по отразяване на защитената 
територия в картата на възстановената собственост 
за землището на с. Лютиброд, община Мездра, 
област Враца.
6. Защитената местност да се впише в Дър­
жавния регистър на защитените територии при 
Министерството на околната среда и водите.
Нарушителите на тази заповед се наказват 
съгласно административнонаказателните разпо­
редби на Закона за защитените територии.
На основание чл. 43 от ЗЗТ заповедта да се 
обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:
Е. Димитров